מנחם ברנר

מנחם ברנר (באנגלית: Menachem Brenner) הוא כלכלן ישראלי-אמריקאי. מומחה למימון. פרופסור אמריטוס למימון, המחלקה למימון, מכון תנודתיות וסיכונים, מכון גלוקסמן לחקר שוקי ניירות ערך, בבית הספר לעסקים שטרן באוניברסיטת ניו יורק. היה פרופסור חבר באוניברסיטה העברית בירושלים.

 קריירה 
ברנר הוא כלכלן, מומחה למימון. הוא למד כלכלה לתואר ראשון באוניברסיטה העברית בירושלים, אותו סיים ב-1969. תואר שני ודוקטורט במימון למד באוניברסיטת קורנל בארצות הברית, אותם סיים ב-1971 ו-1974.

ברנר הצטרף כחבר סגל למימון בבית הספר למינהל עסקים באוניברסיטה העברית בירושלים, שם התקדם לדרגת פרופסור חבר. לאחר מכן הצטרף כפרופסור למימון באוניברסיטת ניו יורק שטרן (1990), עד לפרישתו כפרופסור אמריטוס.

מחקריו מתמקדים בתמחור מניות ואופציות, שוקי נגזרים וגידור. מעבודותיו הבולטות נמצא פיתוח של מדד התנודתיות VIX. מדד שפותח עם דן גלאי, ומבוסס על מחירי אופציות מדד הנסחרות.

הוא זכה במלגת ליידי דייוויס ובמענקים מקרן פורד וממועצת המחקר הלאומית האיטלקית.

ברנר היה עורך משותף, עם מרטי סוברמניאם, של כתב העת האקדמי Review of Derivatives Research, המתמחה בשוקי נגזרים. בנוסף כיהן במהלך השנים כעורך משנה במספר כתבי עת אקדמיים פיננסיים. במהלך השנים ארגן והרצה בכנס השנתי והבינלאומי בנושא אופציות בבורסה האמריקאית.

במהלך השנים היה פרופסור אורח באוניברסיטת קליפורניה בברקלי, באוניברסיטת ברגמו ובאוניברסיטת תל אביב.

 מחקר 
ברנר פרסם כ-60 מחקרים. מחקריו פורסמו בכתבי עת מובילים Journal of Finance, Journal of Financial Economics, Journal of Business ו־Journal of Financial and Quantitative Analysis. כמו כן ערך ספר על תמחור אופציות.

בין מחקריו:
 Azoulay, E.; M. Brenner & Y. Landskroner. Inflation Expectations Derived from Foreign Exchange Option. Journal of Monetary Economics














 פעילות מחוץ לאקדמיה 
לצד עבודתו באקדמיה הוא עובד באופן עצמאי כיועץ, מרצה לבנקים ולגופים שונים ודירקטור. בין התפקידים שביצע:

דירקטור ונושא משרה: חבר דירקטוריון הבורסה לניירות ערך בתל אביב, ויו"ר ועדת מוצרים חדשים ויו"ר ועדת מדדי מניות. באשטרום נכסים בע"מ מונה במאי 2017 לוועדת ביקורת, ועדת מאזן וועדת תגמול. 

יועץ: יועץ לתכנון ויישום מדדי מניות ואופציות עבור הבורסה לניירות ערך בתל אביב. יועץ בנושא נגזרים לבורסות מרכזיות: TASE, AMSE, NYSE, בורסת בומביי, בורסת הנגזרים של אתונה. יועץ לרשות ניירות ערך בישראל בתחום שוק ההון ומוצרים נגזרים. יועץ לבנק ישראל. יועץ לבנקים מסחריים בישראל בתחום מוצרים פיננסיים חדשים ולמערכת ניהול סיכונים, יועץ בתיקי בוררות הקשורים לנגזרים. יועץ לחברת ניירות ערך ישראלית בנושא תכנון וניהול מחלקת נגזרים. יועץ לפרויקטים שונים בתחום הנגזרים.

מעצב מדדים להשקעה ומוצרי נגזרים: מעצב מדדים להשקעה של שווקים מתעוררים עבור הבנק העולמי. מעצב מוצרי נגזרים של תנודתיות עבור הבורסה האמריקאית לניירות ערך. מעצב מדדי תנודתיות המשמש את בורסת הסחורות הצרפתית, ועבור ספק שירותי נתונים פיננסיים Quick Corp ביפן.

מרצה: מרצה לחוזים עתידיים ואופציות לבנקים אמריקאים ואירופאים גדולים, לחברת ניירות ערך יפנית, לחברת שירותים פיננסיים, ולבנק השקעות ברזילאי, בכלל זה: דויטשה בנק, ימאיצ'י ניירות ערך, סמית' בארני, גארנטיה, ג'יי.פי. מורגן צ׳ייס, קרדיט סוויס, ICICI. כמו כן מרצה על נגזרים לבורסות מרכזיות.

 חיים אישיים 
ברנר השתתף במספר רב של טריאתלונים, מרתונים ואירועי סיבולת אחרים: בטריאתלוני איש הברזל של פלורידה רבתי, של ציריך, של חצי עמק הדסון. במרתוני ניו יורק ולונדון. ברכיבה על אופניים בהר מיטשל ועוד.

 קישורים חיצוניים 
 אתר אישי - הביוגרפיה של מנחם ברנר, אוניברסיטת ניו יורק שטרן
 מנחם ברנר, באתר גוגל סקולר
 מנחם ברנר, באתר ResearchGate
 מנחם ברנר, באתר Academia.edu
 דף הבית של מנחם ברנר - פרופסור אמריטוס למימון, באתר NYU Stern

 הערות שוליים 

קטגוריה:כלכלנים ישראלים
קטגוריה:כלכלנים אמריקאים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קורנל
קטגוריה:סגל האוניברסיטה העברית בירושלים: מינהל עסקים
קטגוריה:סגל אוניברסיטת ניו יורק
קטגוריה:ישראלים שנולדו במאה ה-20